alexandrainst/scandi-wiki huggingface dataset:
Medisin mot det meste

Medisin mot det meste er et musikkalbum av Ole Ivars, utgitt i 2000.

Sporliste

 «Medisinskapet» (William Kristoffersen)
 «Alle kjæm tel lørda'n» (William Kristoffersen)
 «Den fineste jinta i verda» (William Kristoffersen)
 «Kjærlighetsgudinna» (William Kristoffersen)
 «Vi snakkes» (William Kristoffersen)
 «Hjemlengsel» (William Kristoffersen)
 «Hobbyhypokonder» (William Kristoffersen)
 «Alle gode ting er tre» (William Kristoffersen)
 «Ung og grønn» (William Kristoffersen)
 «Brunøgd, men blåøgd» (William Kristoffersen)
 «Trur du hu mamma kan danse» (William Kristoffersen)
 «Kjæm du hematt for godt nå» (William Kristoffersen)
 «Englevakt» (William Kristoffersen)
 «Mjølkerampa» (William Kristoffersen)
 «Fra Dovre til Paris» (William Kristoffersen)

Medvirkende

Ole Ivars

 Tore Halvorsen – vokalist, gitar
 William Kristoffersen – bassist, kor, låtskriver, vokal
 Arne Willy Foss – saxofon, klarinett, fløyte, kor 
 Ole Ødegård – orgel, synth, kor 
 Bjørn Elvestad - gitarer, steelgitar, trekkspill, fiolin
 Arild Engh – trommer

Andre medvirkende
 Morten Nyhus - produsent, tekniker, miksing, mastering

Kilder
 Medisin mot det meste

Musikkalbum fra 2000
Ole Ivars-album
Michael Klingler

Michael Klingler (født 6. februar 1983 i Sveits) er en liechtensteinsk bobkjører.

Klingler har ikke debutert i verdenscupen i bobsleigh, men har deltatt i den europeiske og amerikanske kontinentalcupen.

Sammen med Jürgen Berginz, Thomas Dürr og Richard Wunder utgjør Klingler det liechtensteinske laget i bobsleigh under Vinter-OL 2010. Firerboblaget måtte trekke seg da Klingler fikk plager etter en hjernerystelse han pådro seg i toer-bobløpet.

Referanser

Eksterne lenker 
 

Liechtensteinske bobkjørere
Deltakere for Liechtenstein under Vinter-OL 2010
Bobkjørere under Vinter-OL 2010
Calopteron reticulatum

Calopteron reticulatum er en bille i delgruppen (underfamilien) nettrødvinger i familiegruppen rødvinger.

Calopteron reticulatum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Norsk entomologisk forening

Rødvinger
Calopteron terminale

Calopteron terminale er en bille i delgruppen (underfamilien) nettrødvinger i familiegruppen rødvinger.

Calopteron terminale tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Norsk entomologisk forening

Rødvinger
Lars Erik Lund

Lars Erik Lund (født 25. juli 1974 i Oslo) er en norsk tidligere profesjonell ishockeyback som spiller for Vålerenga i GET-ligaen fram til 2011.

I aldersbestemte klasser, spilte Lund for Manglerud Star. Som senior har han spilt i Vålerenga nesten hele karrieren. Det eneste unntaket var i 1999-2001 da han spilte to sesonger for Frisk Tigers. Han har spilt for Norges ishockeylandslag siden 2004. Han har også spilt i aldersbestemte landslag fra han var 18 år. Lund gikk da på Linderud videregående skole (nå Bjerke videregående skole).

Den 18. april 2008 fikk han en puck i ansiktet under en kamp mot Sveits. Etter ti timer i operasjonssalen ble øyet hans reddet. Men skaden var så alvorlig at han gikk glipp av Ishockey-VM 2008 i Canada. 

Lund ble norgesmester med Vålerenga i 1998, 1999, 2003, 2005, 2007 og 2009.

GET-ligaen 

(Oppdatert: Slutten av sesongen 2008/09)

Referanser

Eksterne lenker 
 

Norske ishockeyspillere
Deltakere for Norge under Vinter-OL 2010
Ishockeyspillere under Vinter-OL 2010
Ishockeyspillere for Vålerenga
Ishockeyspillere for Frisk Asker
Ishockeyspillere for Spektrum Flyers
Personer fra Oslo
Markhustunnelen

Markhustunnelen er en 2409 meter lang veitunnel på europavei 134 i Etne kommune i Vestland. Tunnelen går mellom Krokstød og Skålnes, og leder trafikken utenom Hetleflotvika. Tunnelen ble åpnet i 1995.

Se også 

Veitunneler i Norge
Liste over veitunneler i Norge

Referanser

Tunneler på E134
Veitunneler i Vestland
Veier i Etne
1995 i Norge
Tunneler åpnet i 1995
Lycus latissimus

Lycus latissimus er en bille i underfamilien nettrødvinger i familiegruppen rødvinger.

Lycus latissimus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker 
 
 Norsk entomologisk forening

Rødvinger
Sam Hutchinson

Samuel Edward «Sam» Hutchinson (født 3. august 1989) er en engelsk fotballspiller som spiller for Sheffield Wednesday FC. 

Han ble tvunget til å slutte som profesjonell fotballspiller i en alder av kun 21 år etter å ha fått en varig skade i kneet som ikke lot seg tilpasse med livet som fotballspiller, men i desember 2011 skrev han under på en ny kontrakt med Chelsea etter at kneskaden var leget.

Hutchinson er født i Slough, Berkshire, og han ble en del av Chelsea-akademiet som niåring, og ble profesjonell fotballspiller i august 2006. Han signerte en fireårs avtale året etter. Han fikk sin første opptreden for Englands nasjonale lag for gutter under 18 år i mars 2007.
 
Unggutten var en del av førstelaget i treningskampene til Chelsea, og daværende manager José Mourinho uttalte at Hutchinson var en fremtidig spiller. Etter bare fem reservekamper i 2007-2008 sesongen, gjorde skader til at Hutchinson ble satt ut for resten av sesongen.

La opp 
På grunn av pågående skade i kneet besluttet Hutchinson å slutte som fotballspiller i august 2010 i en alder av 21 år. Totalt i sin karriere hadde han en gang hvor han spilte fra start i Chelseadrakt og kom tre ganger inn underveis som reserve.

Comeback 
Den 16. juli 2011 så hadde Hutchinson kommet ut av kneeskade-mareritet og spilte 45 minutter for Chelsea-reservene i en kamp de tapte 6-1 mot Crawley Town. Den 3. oktober 2011 så spilte han og var kaptein i sin første hele kamp for Chelsea-reservene siden han la opp. De tapte 1–0 mot Aston Villa FC i den kampen. Den 1. desember 2011 så signerte han en 1,5 år lang kontrakt på grunn av hans «merkbare forbedring» etter at kneeskaden tvingte han til å legge opp. 

Den 31. desember 2011 satt Hutchinson på benken for Chelseas førstelag mot Aston Villa, og bare noen dager senere så var han i troppen som skulle møte Wolverhampton Wanderers FC borte. Den 29. april 2012 var han på benken mot Queens Park Rangers FC. Han kom inn i det 74. minutt, og spilte 20 minutter for førstelaget.

Referanser

Eksterne lenker 
 

Engelske fotballspillere
Fotballspillere for Chelsea FC
Fotballspillere for Nottingham Forest FC
Fotballspillere for Vitesse Arnhem
Fotballspillere for Sheffield Wednesday FC
Fotballspillere for Pafos FC
Fotballspillere for Reading FC
Personer fra Slough
Fødsler i 1989
Linn Siri Jensen

Linn Siri Jensen (født 18. januar 1961 i Bergen) er en norsk skoleleder og tidligere håndballspiller. Hun var målvakt, og har 122 kamper for Norges kvinnelandslag i håndball. Hun spilte for det norske bronselaget under VM i 1986.

Som ungdomsspiller representerte hun Fyllingen. Sommeren 1979 gikk Jensen fra å være J18- og 3. divisjonsspiller i Fyllingen, til å spille for 1. divisjonslaget IL Vestar og plass på landslaget. Hun ble seriemester med Vestar i 1989. Etter egen håndballkarriere ble Jensen trener. Hun hadde en periode som keepertrener under Marit Breivik på landslaget. Hun har også vært regional landslagstrener i Oslo og siden trener på Vestars kvinnelang og Vestlis herrelag..

Jensen var rektor på Grefsen videregående skole fra 2007, men ble ansatt som rektor for Nydalen videregående skole et år før den åpnet, for å kvalitetssikre den pedagogiske delen av bygging og planlegging. Skolen åpnet høsten 2011 som en sammenslåing mellom Grefsen videregående skole og Sandaker videregående skole. Skoleåret 2014-15 fungerte Jensen som rektor ved Ullern videregående skole i påvente av ansettelse av ny rektor. Hun returnerte som rektor for Nydalen videregående skole og knutepunkt for døve og hørselshemmede.

Referanser

Eksterne lenker 
 Linn Siri Jensens landskampstatistikk på Norges Håndballforbunds nettsted

Norske skoleledere
Norske håndballspillere
Norske håndballtrenere
Personer fra Bergen kommune
Personer fra Oslo
Rektorer ved skoler i Norge
Spillere i Håndball-VM 1982 for kvinner
Spillere i Håndball-VM 1986 for kvinner
Nydalen videregående skole
Plasmaceller

Plasmaceller er høyspesialiserte antistoffproduserende B-celler. De har sideforskutt rund kjerne og rikelig cytoplasma som med vanlige fargemetoder blir sterkt blåfarget. Plasmaceller finnes hovedsakelig i benmarg, milt og lymfeknuter. De utvikles fra B-lymfocytter.

Anatomi
Zvezda 2005 Perm

Zvezda 2005 Perm er en russisk kvinnelig fotballklubb fra Perm.

Zvezda (=stjerne) ble, som navnet indikerer, stiftet i 2005. Laget ble bygget på Perms olympiske reserveskole, og startet i den nest øverste divisjonen, sentralrussisk avdeling. Laget, som er profesjonelt, vant sin avdeling, og kom på andreplass i opprykksrunden, noe som medførte direkte opprykk. I den russiske cupen fikk de imidlertid stryk av storlaget WFC Rossijanka med 0-7 i åttendedelsfinalen.

I 2007, utvidet med flere av de beste talentene, var imidlertid Zvezda 2005 utilnærmelige. De vant 15 av 16 kamper, og spilte den siste uavgjort. Ned til nummer 2, nevnte Rossijanka, skilte det bare 4 poeng, men Zvezda hadde slått dem i begge oppgjørene. Zvezda vant også cupen det året, også det komfortabelt. Seieren betydde at Zvezda ble kvalifisert for UEFA Women's Cup.

Også i 2008 var laget også overlegent, både i den regulære serien og i sluttspillet. I cupen ble imidlertid Rossijanka for sterke i finalen. Imidlertid var Zvezdas storhetstid i UEFA Women's Cup. Laget begynte sin vei med seier mot relativt enkel motstand i første kvalifiseringsgruppe, der bare 1. FC Femina Budapest ga noe motstand. I neste kvalifiseringsgruppe slo Zvezda noe overraskende 1. FFC Frankfurt, de slo også Røa og, mindre overraskende, Glasgow City Ladies i Drammen i Norge. Etter Norge sto Danmark for tur, da Zvezda møtte Brøndby i åttendedelsfinalen. Zvezda vant kontrollert, og fullførte Skandinavia ved å slå Umeå IK i semifinalen. I finalen møtte Zvezda 2005 imidlertid hard motstand i FCR 2001 Duisburg, som slo dem klart 6-0 i Perm og spilte kontrollert 1-1 hjemme. Etter det ydmykende hjemmetapet tok treneren konsekvensene og trakk seg. Dette kan syntes merkelig, ettersom Zvezda kom til finalen på første forsøk.

Zvezda vant også serien i 2009, men de ble påført sitt første tap siden de rykket opp. I tillegg ble Zvezda slått for andre gang på rad i finalen. I UEFA Women's Champions League, som Women's Cup ble omdøpt til, gikk det dårligere. Etter en uinspirert, men klar seier over bosniske ZNK-SFK 2000, møtte Zvezda 2005 Røa igjen. En jevn 0-0 på Røas hjemmebane var et greit utgangspunkt, men returkampen endte 1-1 etter at Røas Guro Knutsen Mienna ga bortelaget ledelsen. Dermed var Zvezda ute på bortemål allerede i åttendedelsfinalen.

Meritter
 Serievinner (6): 2007, 2008, 2009, 2014, 2015, 2017
 Cupvinner (7): 2007, 2012, 2013, 2015, 2016, 2018, 2019
 UEFA Cup finalist 2008/09

Fotballag i Russland
Kvinnefotballag
Martin Røymark

Martin Nikolai Røymark (født 10. november 1986 i Oslo) er en norsk ishockeyspiller som spiller for Vålerenga IF i Fjordkraftligaen. Han har tidligere spilt for Tappara i finske Liiga, ,  og Färjestad BK i Svenska Hockeyligan (SHL), MoDo i HockeyAllsvenskan, samt Manglerud Star og Sparta Warriors i GET-ligaen.

Røymark er en rask og effektiv spiller, med god fysikk og utholdenhet, men kjennetegnes også som hardtarbeidende, og dyktig i boxplay. Røymark debuterte offisielt for det norske herrelandslaget i ishockey under VM i Canada 2008, og har siden vært å regne som fast innventar på landslaget.

Karriere 
Røymark dro etter fire gode sesonger i Sparta Warriors til den svenske eliteserien og Frölunda Indians i 09/10-sesongen. Oppholdet i Göteborg ble etterfulgt av to sesonger i Timrå IK. Sommeren 2012 signerte Røymark en toårskontrakt med Färjestad BK, fornyet avtalen to år senere, og ble værende i klubben ut 15/16-sesongen. Senere dro Røymark videre til Tappara i finske Liiga, hvor han vant både seriegull og sluttspillgull. Deretter spilte han én sesong i Modo før han vendte hjem til Norge, hvor han nå spiller i Vålerenga.

Landslag 
Røymark spilte i ungdomsårene på aldersbestemte landslag, og debuterte offisielt på A-landslaget i 2008 med VM i Halifax, Canada. Har siden vært å regne som fast på herrelandslaget. Røymark har i alt spilt 102 offisielle landskamper for Norge (VM- og OL-kamper), og spilt for Norge ved i alt tre OL-turneringer (Vancouver i 2010 og Sotsji i 2014) og Pyongchang 2018) og 12 VM-turneringer. Røymark hjalp også Norge i OL-kvalifiseringsturneringene i 2009 og 2016.

Privat 
Røymark er sønn av den tidligere ishockeyspilleren Tom Røymark, som spilte for Manglerud Star og i alt 81 OL- og VM-kamper for Norge.

Statistikk

Referanser

Eksterne lenker 
 

Norske ishockeyspillere
Deltakere for Norge under Vinter-OL 2010
Ishockeyspillere under Vinter-OL 2010
Deltakere for Norge under Vinter-OL 2014
Ishockeyspillere under Vinter-OL 2014
Deltakere for Norge under Vinter-OL 2018
Ishockeyspillere under Vinter-OL 2018
Ishockeyspillere for Färjestad BK
Ishockeyspillere for Timrå IK
Ishockeyspillere for Tappara
Personer fra Oslo
Fødsler i 1986
Fortuna Hjørring

Damefodboldklubben Fortuna Hjørring er en dansk fotballklubb fra Hjørring helt nord i Jylland. Fortuna Hjørring er en ren kvinnefotballklubb, og en av de mest framgangsrike i Danmark. Fortuna Hjørring er også arrangør av Dana Cup, en av verdens største fotballturneringer.

Historie
I 1966 ble flere fotballenker av Hjørring AIK Frems fotballspillere, med på å danne en interessegruppe, Frems Venner. Bordtennis og håndball ble fort introdusert, og i 1970 ble det dannet et fotballag. To år senere ble laget med i den jyske divisjonsserien, og de rykket opp allerede ved første forsøk. Derfra gikk det kort tid før de var i den øverste divisjonen, som var todelt. Hjørring har siden opprykket i 1974 vært i den øverste divisjonen i Danmark. I1977, etter at Hjørring AIK Frem måtte flytte til et annet sted i Hjørring grunnet plassmangel, forble Frems venner i det gamle klubbhuset, og skiftet samtidig navn til Fortuna Hjørring.

Hjørring gjorde ikke stort av seg før de på 90-tallet befestet seg som et topplag. De vant sitt første mesterskap i 1994, og deretter vant de i 1995 og 1996. De to siste årene vant Hjørring også cupen og det Nordiske Mesterskap. Også i 1998/99-sesongen vant Fortuna Hjørring serien, i 2000-2002 vant de cupen, og i 2001/02-sesongen vant de serien. Samme år ble laget, sammen med Brøndby, OB og Skovbakken valgt til de første kraftcenterklubber, det vil si satsingsområde for kvinnefotball.

Fortuna Hjørrings største bedrift er nok likevel finalen i Mesterligaen i fotball for kvinner i 2002/03-sesongen. På veien til finalen slo Fortuna Hjørring 2006/07-sesongens mesterligavinnere Arsenal LFC med komfortable 8-2 sammenlagt. I finalen ble imidlertid tapet stygt, sammenlagt tapte Fortuna Hjørring 7-1 mot Umeå IK. 

Sesongen markerte også en ny æra. Brøndby dominerte sterkt i serien, og vant den sesongen, og de fem på følgende sesonger. Fortuna Hjørring, som i to år (2003-2005) hadde Eli Landsem som trener, lyktes ikke å vinne serien igjen før i 2008/09-sesongen, da Brøndby mistet sin stjernespiller Maiken Pape til norske Stabæk. Som resultat av seieren i cupen, kvalifiserte Fortuna Hjørring seg til Mesterligaen igjen. I Mesterligaen ble Fortuna Hjørring automatisk kvalifisert til sekstendelsfinalen, der de møtte det italienske storlaget A.S.D. CF Bardolino, som året før hadde slått ut Brøndby og kommet seg til semifinalen. Fortuna Hjørring vant kontrollert med tilsammen 5–2 over to kamper, og møtte deretter Olympique lyonnais. Lyon vant 1–0 hjemme og 5–0 borte. Imidlertid hadde laget brukt to spillere, Christine Colombo Nilsen og Isabell Herlovsen, som ikke var godkjent av UEFA i den siste kamoen. Dermed ble det siste resultatet forandret til 3–0 til Fortuna Hjørring, som dermed gikk videre til kvartfinalen med 3–1 sammenlagt. Imidlertid omgjorde UEFA avgjørelsen, og resultatet ble gjenopprettet. Dermed er Fortuna Hjørring igjen ute av Mesterligaen.

Noter

Eksterne lenker
 Hjemmeside

Fotballag i Danmark
Hjørring kommune
Fotballag etablert i 1966
Kvinnefotballag
1966 i Danmark
Peter Christophersen

Peter «Don Pedro» Christophersen (født 28. mai 1845 i Tønsberg, død 19. august 1930 i Buenos Aires) var en norsk forretningsmann, godseier og diplomat i Argentina.

Han var sønn av tollbetjent Ole Christophersen (1796–1878) og Tobine Christine Petersen, og bror til utenriksminister Wilhelm Christophersen (1832–1913),  den danske generalkonsul i Montevideo Otto Thorvald Alexander Christophersen (1834–1896), grosserer og fabrikkeier i Oslo Christian Eilert Rasch Christophersen (1840–1900) og diplomat Søren Andreas Christophersen (1851) som også bodde i Buenos Aires.

Christophersen gikk borgerskolen i Tønsberg, men virket mye av sitt voksne liv i utlandet. Han var fra 1865 til 1871 skipsmegler i Cádiz i Spania. I 1871 flyttet han til Argentina, der han etablerte seg som skipsmegler og godseier. Han grunnla en koloni og byen Carmensa i Mendoza-provinsen. Fra 1881 til 1902 var han generalkonsul og chargé d'affaires for Russland. I årene 1884 til 1902 var han generalkonsul for Danmark.  Christophersen var aktiv i argentinsk næringsliv og offentlig liv. Han var fra 1891 til 1908 president for handelsretten og børsen i Buenos Aires og deltok i flere offentlige utvalg for toll- og havnespørsmål, samt jernbaneutbygging. Christophersen er også kjent som sponsor av ekspedisjoner, blant andre Roald Amundsens Sydpolekspedisjon 1910-1912.   Han var også sentral i tanken om å anskaffe  slagskipene «Asbjørnsen» og «Moe».

Christophersen ble hedret med en rekke norske og utenlandske ordener for sitt virke. Han ble i 1901 utnevnt til ridder av 1. klasse av St. Olavs Orden, forfremmet til kommandør av 1. klasse i 1909 og tildelt storkors i 1911 «for statsborgerlig fortjeneste og almennyttig virksomhet.» Christophersen ble tildelt storkors av den svenske Nordstjerneordenen. Han ble utnevnt til kommandør av Dannebrogordenen, offiser av Oranje-Nassau-ordenen, kommandør av Italias kroneorden,  kommandør av den spanske Isabella den katolskes orden og ridder av den østerrikske Jernkroneordenen. Av Russland ble Christophersen hedret med 2. klasse med stjerne av Sankt Stanislaus-ordenen og 2. klasse med briljanter av Sankta Annas orden. Christophersen ble også tildelt den brasilianske Roseordenen. Ordenstegnene hans er utstilt i Frammuseet i Oslo.

Mount Don Pedro Christophersen i Dronning Maud Land er oppkalt etter Christophersen.  I 2001 utkom en biografi.

Referanser 

Norske diplomater
Norske forretningsfolk
St. Olavs Orden
Dannebrogordenen
Nordstjerneordenen
Italias kroneorden
Sankta Annas orden
Personer fra Tønsberg kommune
Within Range (album)

Within Range er debutalbumet til punkebandet Within Range, utgitt i 1989.

Sporliste

 «You Think You're Tough»
 «Falseness» 
 «Livin' In a Microwave» 
 «What a Man» 
 «Pumpin' Iron» 
 «Rock'n'Roll Inq.»
 «Fuckin Scout» 
 «Don't Forget» 
 «Warning» 
 «Not Just a Dream» 
 «National Feelings» 
 «When» 
 «Ty Musiš Rozumět!» 
 «Get Out» 

Within Range-album
Debutalbum fra 1989
Norske debutalbum
Take Care

Take Care er det andre og hittil siste albumet til Within Range som ble utgitt i 1990. Albumet inneholder en låt med norsk tekst.

Sporliste
 «Take Care»
 «Tied Up»
 «Television» 
 «Like a Clown» 
 «Zombies» 
 «When Peace Is War»
 «The Crutch» 
 «N.W.C.» 
 «This Time» 
 «Ain't My Funeral» 
 «Unchained» 
 «Statens menn» 
 «You've Got the Right» 
 «Testtube» 

Musikkalbum fra 1990
Within Range-album
Diane Valkenburg

Diane Maria Valkenburg (født 30. august 1984 i Bergschenhoek, Zuid-Holland) er en nederlandsk skøyteløper som har spesialisert seg på mellomdistansene.

Hun representerte sitt land i Vinteruniversiaden 2007 som ble holdt i Torino. Hun vant gullmedalje i lag forfølgelse sammen med Moniek Kleinsman og Janneke Ensing. 

Valkenburg deltok i verdenscupen i sesongen 2007/08. Hennes første løp var 1500 meter i Salt Lake City hvor hun endte på 15.-plass. I sitt tredje løp, 3000 meter i Calgary, ble hun nr. 9. I 2007 vann hun også det nederlandske juniormesterskapet i liten firkamp. I seniormesterskapet vant hun bronsemedalje på 1500 meter og sølvmedalje på 3000 meter bak Gretha Smit.

Personlige rekorder

Sammenlagt i Verdenscupen

Eksterne lenker 
 
  Diane Valkenburg på Jakub Majerski's speedskating database
  Diane Valkenburg på SpeedSkatingResults.com
 osrdh.nl
 Diane Valkenburg hos Skateresults
Bilder
 Bilder av Diane Valkenburg på DesgPhoto.com

Nederlandske skøyteløpere
Verdensmestere i hurtigløp på skøyter – Enkeltdistanse
Deltakere for Nederland under Vinter-OL 2010
Skøyteløpere under Vinter-OL 2010
Deltakere for Nederland i enkeltdistanse-VM på skøyter
Personer fra Lansingerland
Artikler i skøytesportprosjektet
Vestsida skole

Vestsida skole var en fådelt barneskole i Ringelia i Søndre Land kommune på vestsiden av Randsfjorden.

Skolen hadde i 2017 ca. 16 elever fordelt på 3 klasser, som dekket 1. til 7. trinn.

Den 2. februar 2010 brant halve skolen ned, men brannvesenet klarte å foreta en kontrollert nedbrenning av denne delen av skolen slik at hovedfløyen slapp unna alvorlige brann eller røykskader.

Skolen ble vedtatt nedlagt av Søndre Land kommunestyre den 12. februar 2018, etter at 17 av 25 stemte for nedleggelse.

Referanser

Eksterne lenker
 
 Søndre Land kommune - ''Vestsida skole

Søndre Lands historie
Barneskoler i Innlandet
Byggverk i Søndre Land
Ebaeus lapplandicus

Ebaeus lapplandicus er en bille i familiegruppen børstebiller. Den tilhører blærebillene som har oppblåsbare blærer nær forhjørnene av brystskjoldet (pronotum) og på sidene av bakkroppen.  Den er registret i Norge.

Utseende 
Antennene er festet noe foran fasettøynene, de har elleve ledd. Brystskjoldet jevnt bredt og ikke smalere i bakkanten enn på midten. Dets bakhjørner er klart avrundet. Hodet og brystskjoldet har en glatt overflate uten en fin mikrostruktur. Dekkvingene uten en mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettelse litt inn under bakkroppen. Beina er ganske slanke, alle føtter har fem ledd.

Levevis 
Ebaeus lapplandicus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44.  (344 sider)  ISBN 8712166936
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Ebaeus lapplandicus - Fauna Europaea - om europeiske dyr

Børstebiller